งานอลังการ! CPN ทุ่มงบกว่า 150 ลบ.เปิดตัว”เซ็นทรัลพลาซา เวสต์เกต”บางใหญ่
งานอลังการ! CPN ทุ่มงบกว่า 150 ลบ.เปิดตัว"เซ็นทรัลพลาซา เวสต์เกต"บางใหญ่
25 ส.ค. 2558

นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด บริษัท เซ็นทรัลพัฒนา จำกัด (มหาชน) หรือ CPN เปิดเผยว่า บริษัททุ่มงบกว่า 150 ล้านบาท สำหรับจัดงานเปิดตัวอย่างยิ่งใหญ่”ศูนย์การค้าเซ็นทรัลพลาซา เวสต์เกต” ซึ่งเป็นศูนย์การค้าแห่งที่ 28 ของบริษัทที่จะสร้างปรากฎการณ์ใหม่อย่างยิ่งใหญ่เป็น “สุดยอดซูเปอร์รีจินัลมอลล์แห่งเซ้าท์อีสต์เอเชีย”ในการเป็นเดสติเนชั่นแห่งใหม่ ตอบสนองความต้องการของทุกคนในครอบครัว ทั้งช้อปปิ้ง ไดน์นิ่ง เอ็นเตอร์เทนเม้น แอทแทรคชั่น และอีเว้นท์มากมาย
โดยศูนย์การค้าเซ็นทรัลพลาซา เวสต์เกต จะได้รับผลตอบรับที่ดีในฐานะที่เป็น ซูเปอร์รีจินัลมอลล์แห่งเซ้าท์อีสต์เอเชีย ด้วยโลเคชั่นที่ตั้งอยู่ในบริเวณเวสต์เกต หรือ บางใหญ่ ที่เราจะพลิกโฉมย่านนี้ให้กลายเป็นเขตเศรษฐกิจใหม่ของประเทศ เป็นย่านไลฟ์สไตล์ที่มีความคึกคัก บนพื้นที่ศูนย์ฯกว่า 500,000 ตารางเมตร ที่รวบรวม  แบรนด์ไทย และอินเตอร์กว่า 500 ร้านค้า และร้านอาหารชั้นนำกว่า 200 ร้าน 